ร้านนี้เป็นร้านที่เพื่อนคุณแม่พามาทาน อยู่ในอำเภอบ่อเกลือ จังหวัดน่าน ใครแวะไปเที่ยวชมบ่อเกลือโบราณก็แวะมาทานกันได้ค่ะ แนะนำร้านนี้ เป็นร้านที่บรรยากาศดีใช้ได้เลย เดินเข้ามาแล้วรู้สึกชิวๆมาก 

ร้านแบ่งออกเป็น 2โซน คือโซนด้านบนหน่อย บรรยากาศก็ดีเหมือนกัน ยิ่งช่วงที่มาเป็นต้นปี ลมเย็นสบายมากเลย กับอีกโซนเป็นด้านล่างเดินลงบันไดมาอีกขั้น จะมองเห็นวิวแม้น้ำ ในร้านประดับด้วยธงตุง สวยงาม เย็นสบาย ดูชิวๆ ได้บรรยากาศภาคเหนือมากค่ะ

••เมนูที่สั่งวันนี้••
-เต้าหู้ทรงเครื่องน้ำแดง
 เครื่องเยอะใช้ได้ทั้งผัก เห็ดเข็มทอง ตะแตกต่างจากกรุงเทพหน่อย ตรงที่น้ำจะไม่เหนียวๆ แต่ค่อนข้างจางไปหน่อย รสไม่เข้มมาก จานนี้รสชาติธรรมดานิดหน่อยค่ะ

-ไก่ทอดลูกมะแขว่น
จานนี้แปลกดีไม่เคยทานค่ะ แต่รู้สึกว่าภาคเหนือชอบใส่ลูกมะแขว่นนี่ เป็นสมุนไพรอย่างนึงกลิ่นหอมๆฉุนๆนิดๆ นำมาทอดกับไก่ เนื้อก็นุ่มมาตรฐานค่ะ จานนี้แปลกดี ใช้ได้ๆ

- น้ำพริกอ่อง
น้ำพริกอ่องที่นี่เป็นแบบไม่ใส่เนื้อหมู รสชาติจะออกเปรี้ยวๆมะเขือเทศ รสบางเบา ทานได้ตัดเลี่ยน รสชาติพอทานได้ แต่ส่วนตัวชอบรสจัดจ้านเลนอาจยังไม่ได้รู้สึกติดใจมาก

-กระหล่ำปลีทอดน้ำปลา
จานนี้ผักผัดมากำลังดีค่ะ สุกกำลังดี หอมกระทะกับน้ำปลา รสชาติไม่จัดมากดีค่ะ

-ต้มยำไก่*
เมนูนี้ไก่นุ่มมากจริงๆค่ะ เข้าปาก ลิ้นดันนิดๆกระดูกก็ออกมาเลย ส่วนน้ำต้มยำก็รสชาติใช้ได้ไม่จัดมาก แต่กลมกล่อม มีรสเผ็ดบางๆค่ะ

-ยำผักน้ำ**
จานนี้เป็นจานแนะนำของที่นี่ซึ่งก็อร่อยจริงค่ะ น้ำยำเปรี้ยว เค็ม หวาน เผ็ดนิดๆ ผักนิ่มๆกรอบๆ ยำมาได้ดีมากค่ะ ด้านล่างมีไข่ต้มด้วย ทานด้วยกันรสชาตินัวอร่อย

-ขาหมูทอด**
จานนี้อาจไม่ขนาดขาหมูเยอรมัน(มั้งนะ) ทอดกรอบดี เราชอบเมนูนี้ตรงมันน้อยดี หนังกรอบ แถมแกะเนื้อออกจากขาให้แล้วด้วย แต่เนื้อไม่นุ่มจัดเหมือนขาหมูเยอรมัน เนื้อออกเหมือนขาหมูบ้านเรามากว่า ไม่ได่เป็นก้อนๆ แต่ชอบค่ะ อร่อยดี จิ้มกับซีฟู๊ต และผักดองและฟักทองกริลๆมา รสชาติโอเคค่ะ

ที่นี่ยังมีเค้กให้ทานหลายเมนูค่ะ ที่น่าสนใจ คือ เครปเค้กเกลือ บานอฟฟี่ แต่วันนี้เรายังไม่ได้ลอง อิ่มจานหลักมากๆเลย ใครทานแล้วขอแชร์ประสบการณ์ด้วยนะคะ อิอิ

โดยสรุปแล้วในทริปน่านครั้งนี้ถ้าถามถึงเรื่องร้านอาหาร เราแนะนำร้านนี้ที่สุด อาหารอร่อยพอใช้ได้ จานใหญ่ แต่ไม่ทิ้งกลิ่นไอรสชาติแบบภาคเหนือ ใช้วัตถุดิบท้องถิ่นหลายอย่างทั้งเครื่องปรุงต่างๆ ข้าวใช้ข้าวกล้อง บริการก็โอเค ที่โอเคสุด คือบรรยากาศค่ะ ดีมากๆ โดยรวมแล้วใช้ได้เลย